Gazetta ordinaria da Scuol

La Gazetta ordinaria da Scuol è stada ina gasetta emnila, l'emprima gasetta rumantscha e l'emprima gasetta grischuna insumma. Ella cumpareva enturn l'onn 1700 a Scuol en l'Engiadina Bassa.

 Istorgia 
Infurmaziuns davart la gasetta datti fitg paucas cunquai ch'ils fegls èn svanids. Tenor Peider Lansel vegn sia fundaziun al attribuida chancelier Joan Marnia,Caduff 1964, p. 106 ina figura da grond'influenza en la politica communala da Scuol.Istorgia da la vischnanca da Scuol, pagina d'internet uffiziala da la vischnanca da Scuol Marnia aveva fatschentas a Vienna, danunder el ha forsa importà l'idea da fundar ina gasetta.Caduff 1964, p. 106 Stampà haja ella Ludovico Gadina en la Chasa Dorta, l'odierna Chasa Baer-Gaudenz.Caduff 1964, p. 106

Da l'existenza da la Gazetta ordinaria da Scuol san ins da la suandanta communicaziun ch'il redactur advocat Martin Maloth da Martina ha publitgà en la secziun «Engiadina» en il nr. 4 dal 1843 da la gasetta rumantscha Il Republicano:Caduff 1964, p. 106–107

Ma er quel davos exemplar ch'è stà en ils mauns da Maloth è ì a perder.Caduff 1964, p. 106. Il medem onn chatt'ins anc ina segunda menziun dal fegl; L'Aurora d'Engiadina scriva en il nr. 11 dal 1843:Rauch 1933 (cità tenor Cantieni 1984, p. 11)

Oriundamain han ins cartì che la Gazetta ordinaria da Scuol haja existì be in u dus onns, ma en in vegl cudesch ch'appertegneva il 1964 al magister Wilhelm Vital (1897–1977) da Zuoz è attestà ch'ella è cumparida almain fin il 1726. Dals quints resorta ch'il pretsch d'abunament na vegniva betg mo pajà en renschs e crizers mabain era en mesiras da vin.Caduff 1964, p. 107

Men Rauch era da l'avis che la Gazetta ordinaria da Scuol haja chattà sia fin enturn l'onn 1730, cura che Marnia ha pers si'influenza en Engiadina.Rauch 1933 (cità tenor Cantieni 1984, p. 11)

Suenter la fin da la Gazetta ordinaria da Scuol hai cuzzà passa 110 onns fin ch'i ha dà danovamain emprovas d'edir ina gasetta rumantscha. 

 Referenzas 

 Litteratura 

 Men Rauch: Gazetta Ordinaria Scuol. En: Gazetta Ladina. nr. 27 da la 12avla annada (1933), p. 1
 Cristian Caduff: La pressa romontscha. En: Annalas da la Societad Retorumantscha. 77 (1964) (digitalisat)
 Anna Maria Cantieni: Geschichte der rätoromanischen Presse in Graubünden. 1984 (o.t. p. 10–12)
 Verein der Schweizer Presse: Die Schweizer Presse: La presse suisse. Druck von Jent, 1896

Categoria:Pressa svizra
Categoria:Medias (Chantun Grischun)
Categoria:Scuol